open-index/open-wikipedia-markdown huggingface dataset:
Halifaxi plahvatus

**Halifaxi plahvatus** leidis aset 6. detsembril 1917 kell 9.04, kui Kanadas Halifaxi sadamas plahvatas lõhkeaineid vedav aurulaev Mont-Blanc. Plahvatuseni viis tulekahju, mis oli puhkenud pärast Mont-Blanci kokkupõrget aurulaevaga Imo.

See oli suurim ja laastavaim inimtekkeline plahvatus enne Teise maailmasõja käigus Hiroshimale heidetud tuumapommi – selle käigus vallandus TNT ekvivalendis 2,9 kilotonni (12 000 GJ) energiat.

## Katastroof

Täislastis lõhkeainetega (trinitrotolueen ja pikriinhape) ning kergesti süttivate põletusainetega (bensool ja nitrotselluloos) koormatud Mont-Blanc oli teel New Yorgist vahepeatusega Bordeaux'sse. Tühi söe laadimist ootav Norra alus Imo oli teel Hollandist New Yorki, et naasta esmaabitarvetega Belgiasse. Kuigi enne maailmasõda lahingumoonaga laevu sadamasse ei lastud, lõdvendati seda reeglit seoses Saksa allveelaevadelt lähtuda võiva ohuga.

### Kokkupõrge ja tulekahju

## Kannatanud ja hukkunud
Linna tööstuskeskus koos laevaremonditehasega hävis pea täielikult. Richmondi linnajaos, selle ümbruskonnas ja ka Dartmouthi asulas sai 1950 inimest surma, üle 2000 jäi kadunuks, 9000 sai vigastada. 6000 inimest jäi keset algavat talve koduta, kokku 25 000 peavarjuta. Surnuid tuvastati Titanicu laevahuku järel rakendatud süsteemiga. Nende seas oli nii põlisameeriklasi mikmakke kui ka mustanahalisi. Viimane surnu avastati alles kaks aastat pärast plahvatust.

## Algne hinnang
Kuna Euroopat laastas samal ajal Esimene maailmasõda, olid paljud esiti veendunud, et toimunud oli Saksamaa rünnak Kanada vastu. Kuna toimunu kohta õige teave puudus, siis kõik Saksa päritolu ellujäänud vangistati.

## Galerii

Blast cloud from the Halifax Explosion, December 6, 1917.jpg|Plahvatuse pilv arvatavasti nähtuna McNabs Islandilt
Then and Now - MacAskill and Wagg (22185556052).jpg|Norra aurulaev Imo pärast plahvatust ja sellele järgnenud tsunamit
Halifax Explosion - harbour view - restored.jpg|Richmondi naabruskond
No 3905 Page 25, Une partie du faubourg de Richmond.jpg|Richmondi naabruskond
Damage caused by the Halifax Explosion - Dommages causés par l’explosion d’Halifax (8148372566).jpg|Plahvatuse laastamismõju
Halifax Explosion Aftermath LOC 1 - retouched.jpg|Halifaxi purunenud elumajad
Damage to Tufts Cove School after Halifax Explosion, Tufts Cove, Dartmouth, Nova Scotia, Canada, 1917-1918.jpg|Tufts Cove'i kool
Halifax Explosion Aftermath LOC 2 - restored.jpg|Halifaxi näituste maja
Soldiers engaged in rescue work after the Halifax Explosion - Soldats participant aux opérations de sauvetage après l’explosion d’Halifax (8148339841).jpg|Sõdurid päästetöödel
No 3905 Page 25, cité des tentes.jpg|Majutustelgid
Mihail Velsvebel

**Mihail Velsvebel** (9. november 1926 Kuressaare – 21. november 2008 Tallinn) oli Eesti kergejõustiklane (peamiselt keskmaajooksja). 

Lõpetas 1947. aastal Tallinnas vabrikukooli ning töötas aastatel 1947–1949 kondiitritoodete vabrikus Kalev. 

Alustas sportimist 1946. aastal maadlustreeningutega Tallinna Kalevis Edgar Puusepa juhendamisel. Ta võttis 1947. aastal osa Tallinna–Moskva teatejooksust ja hakkas harrastama Spartakis keskmaajooksu, tema treener oli algul Ervin Uuk, hiljem treeningu- ja võistluskaaslane Erich Veetõusme. 

Ta osales NSV Liidu koondises 1952. aasta Helsingi suveolümpiamängude kergejõustikuvõistustel. Jõudis 1500 m jooksus poolfinaali, kus sai 5. koha ega pääsenud lõppvõistlusele.

Samal aastal tuli ta 1500 m jooksus NSV Liidu meistriks, püstitas 1500 m ja 2000 m jooksus NSV Liidu rekordi ning oli NSV Liidu rekordi püstitajaid ka 4×1500 m teatejooksus. Oli 800 ja 1500 m jooksus Spartaki üleliiduline meister.

Aastatel 1948–1951 tuli ta Eesti NSV meistriks 11 korral: 2 korral 1500 ja 5000 m jooksus, 3 korral murdmaajooksus ja 4 korral ka teatejooksus. Võistles 15 korda Eesti NSV koondises.

Töötas aastatel 1954–1959 Spartakis kergejõustikutreenerina ning aastatel 1959–1986 Teenindusministeeriumi REV-is parkettijana. 

## Tunnustus
*1951 NSV Liidu meistersportlane

## Viited

## Välislingid
*
* 
*Haud Tallinna Liiva kalmistul
Jānis Dombrava

**Jānis Dombrava** (sündinud 29. juunil 1988 Riias) on Läti poliitik (Rahvuslik Liit "Kõik Läti eest!" – "Isamaale ja Vabadusele/LNNK").

Ta on lõpetanud 2010. aastal Läti Ülikooli ajaloo- ja filosoofiateaduskonna bakalaureusekraadiga humanitaarteaduste alal.

Jānis Dombrava on alates 2010. aastast Läti Seimi liige.

## Viited
Bothaville

**Bothaville** on linn Lõuna-Aafrika Vabariigis Free State'i provintsis Lejweleputswa ringkonnas, Nala valla halduskeskus.

Asula rajati 1891. aastal ja kandis esialgu nime Botharnia. 1893. aastal sai asula maaomaniku Theunis Louis Botha järgi uueks nimeks Bothaville. Linnaõigused sai Bothaville 1914. aastal.

Lõuna-Aafrika Vabariigi 2011. aasta rahvaloenduse andmetel oli Bothaville'i elanikest mustanahalisi aafriklasi 93,8%, valgeid 5,1%, värvilisi 0,6%, India või Aasia päritolu inimesi 0,2% ja teisi 0,3%. Sotho keelt pidas emakeeleks 72,9% inimesi, koosa keelt 9,1%, afrikaani keelt 6,5%, tsvana keelt 3,9% ja teisi keeli 7,7%.

## Viited
Hondeklipbaai

**Hondeklipbaai** (inglise keeles **Hondeklip Bay**) on küla Lõuna-Aafrika Vabariigis Põhja-Kapimaa provintsis Namakwa ringkonnas Kamiesbergi vallas. Küla asub Atlandi ookeani rannikul.

Afrikaani keeles tähendab Hondeklipbaai "koera kivi laht".

Lõuna-Aafrika Vabariigi 2011. aasta rahvaloenduse andmetel oli Hondeklipbaai elanikest värvilisi 80,66%, valgeid 8,84%, mustanahalisi aafriklasi 8,29%, India või Aasia päritolu inimesi 1,47% ja teisi 0,92%. Afrikaani keelt pidas emakeeleks 96,69% inimesi, inglise keelt 1,10% ja viipekeelt 1,10%.

## Galerii

Pilt:Hondeklip Bay (7602952398).jpg
Pilt:Hondeklipbaai.jpg


## Viited
Piet Retief (Mpumalanga)

**Piet Retief** (ametlikult alates 2010. aastast **eMkhondo**) on linn Lõuna-Aafrika Vabariigis Mpumalanga provintsis Gert Sibande ringkonnas, Mkhondo valla halduskeskus.

Asula on rajatud 1883. aastal ja saanud nime voortrekkerite juhi Piet Retiefi järgi. Linnaks kuulutati Piet Retief 1912. aastal ja omavalitsusliku staatuse sai 1932. aastal.

Lõuna-Aafrika Vabariigi 2011. aasta rahvaloenduse andmetel oli Piet Retiefi elanikest mustanahalisi aafriklasi 88,21%, valgeid 8,04%, India või Aasia päritolu inimesi 2,11%, värvilisi 1,27% ja teisi 0,37%. Suulu keelt pidas emakeeleks 82,80% inimesi, afrikaani keelt 7,77%, inglise keelt 5,03% ja ndebele keelt 0,98%.

## Galerii

Pilt:Evangelies-Lutherse kerkgebou, Wittenberg, Mpumalanga, a.jpg
Pilt:Hoërskool Piet Retief, hoofgebou in Macstraat.jpg
Pilt:Hoërskool Piet Retief, hoofingang in Macstraat.jpg
Pilt:Piet-retief-centre.jpg


## Viited
Piet Retief

**Pieter Mauritz Retief** (tuntud kui **Piet Retief**; 12. november 1780 – 6. veebruar 1838) oli üks voortrekkerite juhtidest, Suure Rännaku organiseerija.

22. jaanuaril 1837 avaldas Retief ajalehes Grahamstown Journal manifesti, mis kutsus üles buuri talupoegi lahkuma Briti kontrolli alla läinud Kapi kolooniast ja otsima endale paremaid elupaiku.

Voortrekkerid Retiefi juhtimisel läbisid Draakonimäed ja jõudsid Suulumaale.

Suulude kuningas Dingane kutsus Piet Retiefi koos saatjaskonnaga läbirääkimisi pidama ja laskis nad 6. veebruaril 1838 mõrvata.

Piet Retiefi järgi on saanud nime Piet Retiefi linn (tänapäeva Mpumalanga provintsis).

## Viited
Nõukogude okupatsioon Lätis (1940–1941)

**Nõukogude okupatsioon Lätis** oli Läti ala okupeerimine NSV Liidu poolt Teise maailmasõja ajal.

See algas juunis 1940 Nõukogude vägede sissetungiga Lätti ja lõppes Saksa okupatsiooni algusega juulis 1941.
Piltene rüütelkonna aadlimatrikkel

**Piltene rüütelkonna aadlimatrikkel** oli seisuliku omavalitsuse Piltene rüütelkonna liikmete register.

## Ajalugu
Ajavahemikus 1677−1819 immatrikuleeriti kokku 27 aadlisuguvõsa; kaks neist − Rumjantsev-Zadunaiski ja Simpson − võeti küll rüütelkonda vastu, kuid matriklisse kummatigi ei kantud. Pärast Piltene rüütelkonna ühinemist Kuramaa rüütelkonnaga (1819) võeti immatrikuleeritud suguvõsad Kuramaa matriklisse.

## Piltene rüütelkonna matrikkel 1677−1819

## Vaata ka
*Eestimaa rüütelkonna aadlimatrikkel
*Kuramaa rüütelkonna aadlimatrikkel
*Liivimaa rüütelkonna aadlimatrikkel
*Saaremaa rüütelkonna aadlimatrikkel

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980).
*Mühlendahl, Ernst von. Hoyningen-Huene, Baron Heiner von. *Die Baltischen Ritterschaften*. – Aus dem Deutschen Adelsarchiv. Band 4 der Schriftenreihe. Limburg/Lahn: C. A. Starke Verlag, 1973. Lk 45-48.
Paul Reeveer

**Paul Reeveer** (5. mai 1918 Emmaste vald – 17. juuli 1978 Tallinn) oli eesti raamatu- ja kirjakunstnik.

Õppis kõrgemas kunstikoolis 1935–1939. Teises maailmasõjas osales suurtükiväe topograafina. Tegi rindejoonistusi, mis avaldati 1973. aasta raamatus "Eesti kunstnike rindevihikud".

Pärast sõda olid tema loominguks auaadressid, raamatukujundused, plakatid, eksliibrised ja tarbegraafika. Viljeles ka kirjakunsti, harrastas gooti kirja ja antiikvat ja lõi ruunikirja alusel algupärase hübriidkirja. Raamatutest kujundas näiteks "Dekameroni", Shakespeare'i "Kogutud teosed" ja 1963. aastal ilmunud "Eesti graafika".

## Viited

## Välislingid
* Paul Reeveeri portree, 1961. aasta
* Foto: Paul Reeveer 1974. aastal
* Paul Reeveeri hauaplatsi asukoht Tallinna metsakalmistul
Sonja Delaunay

**Sonja Delaunay** (14. november 1885 – 5. detsember 1979) oli Ukrainas sündinud juudi päritolu Prantsuse maalikunstnik, kes veetis suurema osa elust Pariisis.

1890. aastal Peterburis elades lapsendas emapoolse onu perekond Sonja ja ta hakkas kandma perekonnanime Terk.

Ta oli koos abikaasa Roberti ja teistega üks orfismi algatajaist.

Ta oli esimene elusolev naiskunstnik, kelle teoste tagasivaatenäitus oli väljas Louvreis (1964. aastal), 1975. aastal sai temast Auleegioni ordeni kavaler (ohvitser). 

Tema nime kannab 1975. aastal avastatud asteroidide vöö asteroid, 6938&#160;Soniaterk.

## Välislingid
*
Billundi lennujaam

**Billundi lennujaam** (taani keeles: *Billund Lufthavn*) (IATA: **BLL**, ICAO: **EKBI**) on lennujaam Taanis. Lennujaam asub umbes 1,9 kilomeetrit Billundi kesklinnast. Lennujaam asub ka Legolandi lähedal, mis on suurim turismi atraktsioon Taanis. Lennujaama läbis 2017. aastal rohkem kui 3,35 miljonit reisijat.
Namakwa ringkond

**Namakwa ringkond** on Lõuna-Aafrika Vabariigi Põhja-Kapimaa provintsis asuv 2. järgu haldusüksus. Piirneb põhjas Namiibiaga.

Lõuna-Aafrika Vabariigi 2011. aasta rahvaloenduse andmetel oli Namakwa ringkonna elanikest värvilisi 83,18%, valgeid 8,73%, mustanahalisi aafriklasi 6,82%, India või Aasia päritolu inimesi 0,53% ja teisi 0,74%. Afrikaani keelt pidas emakeeleks 93,90% inimesi, tsvana keelt 1,71%, koosa keel 1,55% ja inglise keelt 1,22%.

## Viited
Pegasus Airlines

**Pegasus Airlines** on Türgi odavlennufirma. Lennufirma baseerub peamiselt Sabiha Gökçeni rahvusvahelises lennujaamas. Lennufirmal on 75 lennukit ja teenindab 103 sihtpunkti Aasias kui ka Euroopas. 

Pegasus Airlines lendab ka Tallinna lennujaama alates 2017. aastast, kuid seda vaid tšarterlennufirmana.
New York Mets

**New York Mets** on Ameerika Ühendriikide elukutseliste pesapallimeeskond, mis asub New Yorgis Queensis. 

New York Mets osaleb liigas Major League Baseball (MLB) ning on seal National League (NL) Easti osas. Metsid on üks kahest New Yorgi pesapallimeeskonnast, mis mängib Major League Baseballis; teine meeskond on New York Yankees, mis mängib American League'i osas.
Kullamaa Ühispank

**Kullamaa Ühispank** oli pank, mis tegutses aastatel 1910–1944 Läänemaal Kullamaal.

Esimesed panga asutamise mõtted tekkisid 1907. aastal, kui Kullamaa Põllumeeste Selts ühel oma koosolekul tõstatas laenu-hoiuühingu asutamise küsimuse. Märtsis 1910 saadeti panga põhikiri (millele oli alla kirjutanud 29 isikut) kinnitamiseks.

Laenu-Hoiu Ühisuse esimene koosolek toimus 26. septembril 1910 Kullamaa leerimajas. Esimesse juhatusse valiti Henn Pärn, Heinrich Anniko ja Jüri Uustalu; nõukogusse valiti Karl Tiigenberg, Hans Riiberg, Karl Silbermann, Reinhold Laubach ja Karl Reindorf. Algaastail oli ühisus leerimajas avatud vaid laupäeviti.

1914. aastal alanud Esimene maailmasõda tõi panga tegevusse teatava seisaku. Okupatsioonipäevil pank suleti. Eesti iseseisvuse saavutamisega algas Kullamaa Ühispangas uus hoogne tegevus. Laenu-Hoiu Ühisuse tegevuse laiendamiseks muudeti 1926. aastal panga põhikirja ja ühispank hakkas tegutsema Kullamaa Ühispanga nime all. Vahepeal kolis Ühispank Heinrich Anniko majja, kus ta püsis ligi 15 aastat. Aja jooksul muutusid need ruumid kitsaks ning juhatus otsustas leida uued, sobivamad ruumid. 1930. aastal sõlmitigi Kullamaa Põllumeeste Seltsiga ostu-müügileping, mille alusel Ühispank omandas mõttelise poole osa Põllumeeste Seltsi majast ja sellele kuuluvast maast. Ühiselt jätkati toonase rahvamaja ehituse lõpule viimist. Ehitus valmis 1930. aasta sügisel ja sama aasta novembris asus Ühispank oma majja.

1935. aastal oli pangal 650 liiget. Juhatusse kuulusid Heinrich Anniko, laekur Hans Preibach ja G. Kokia. Nõukogu liikmed olid esimees K. Silbermann, esimehe abi A. Einseln, sekretär A. Veinthal, R. Laubach, A. Parbo, J. Reiners, M. Tomingas, O. Lepikson ja J. Kulver.

Pank natsionaliseeriti 1940. aastal.

## Viited
Garbage

**Garbage** on 1993. aastal asutatud šoti–USA alternatiivroki ansambel, kuhu kuuluvad šoti päritolu laulja Shirley Manson ja ameeriklased  Duke Erikson, Steve Marker ja Butch Vig.

Garbage looming kujutab endast segu erinevatest stiilidest, nende eeskujudeks on muuhulgas sellised artistid nagu The Velvet Underground, Iggy and the Stooges, T. Rex, Roxy Music, The Pretenders, Siouxsie and the Banshees, Blondie, David Bowie, Cocteau Twins, Patti Smith ja The Smashing Pumpkins.

## Albumid
* "Garbage" (1995)
* "Version 2.0" (1998)
* "Beautiful Garbage" (2001)
* "Bleed Like Me" (2005)
* "Not Your Kind of People" (2012)
* "Strange Little Birds" (2016)
* "No Gods No Masters" (2021)
* "Let All That We Imagine Be the Light" (2025)
Kullamaa Muusika Selts

**Kullamaa Muusika Selts** oli esimene eesti selts Läänemaal, mis tegutses Kullamaal aastatel 1884–1940. Seltsi tegevus taastati 23. aprillil 2004 Loit Lepalaane eestvedamisel. 

Seltsi asutasid 1884. aastal Kullamaa kihelkonna kooliõpetajad Jaan Veidermann (Vaikna vallakooli juhataja), Heinrich Uritamm (Koluvere-Laukna vallakooli juhataja), Jaan Kromel (Loodna vallakooli juhataja), Hans Habermann (tislermeister Koluverest), Karl Kasterbusch (tislermeister Kullamaalt), Gustav Kasterbusch (maalermeister Koluverest), Jaan (Jüri) Peetmann (Jõgisoo vallakirjutaja), Karl Reinvald (Kullamaa vallakirjutaja) ja Martin Kalff (Koluvere mõisavalitseja), kes koostasid palvekirja raha korjamiseks pillide ja nootide ostmiseks.

Palvekirja kirjutajate ja asutajaliikmete kokkusaamise kohaks oli tolleaegne Jõgeva kõrts, mille rentnikuks oli Eesti Aleksandrikooli idee algataja, Eesti Kirjameeste Seltsi ja Viljandi Põllumeeste Seltsi asutajaliikme Hans Wühneri vend Peeter Wühner. Seal toimus ka kuulus habemete müümise lugu (Jaan Veidermanni habe müüdi 5 rubla ja Karl Kasterbuschi habe 10 rubla eest).

Palvekirjale kirjutas 13. mail 1884 alla Kullamaa kihelkonna kohtuhärra ja koolivalitsuse peavanem, Loodna, Luiste ja Kääsla mõisaomanik Karl Ferdinand von Mohrenschild.

Aastaga koguti 365 rubla. David Otto Wirkhausi vahendusel osteti Saksamaalt pillid. Kõige suurem annetaja (100 rubla) oli Koluvere lossi ja mõisaomanik, krahv Leon von Buxhoevden. Esimesed pilliõpetuse tunnid andis Kullamaa meestele Hans Wühner. Seltsi esimene orkestrijuht oli Kullamaa-Sillal pagarina töötav Peeter Tuuter, kelle muusikalised oskused pärinesid tsaariarmees Narva puhkpilliorkestris teenimise ajast. Kuna Tuuter oli läinud vene õigeusku, tekitas see Kullamaal suurt vastuseisu ja ta pidi loobuma orkestrijuhi ametist. Järgmised juhatajad olid Kullamaa köster Johannes Tobias (Rudolf Tobiase isa), Jüri Jõgis, Hans Habermann, Hans Lillesmägi, Agu Tarendi, Ilmar Leitalu ja Martin Lepberg.

Selts algatas esimese Läänemaa laulupäeva korraldamise 1896. aastal Haapsalus.

2014. aastal avati Kullamaal seltsi asutajate mälestuseks ausammas. 

## Vaata ka
* Jaan Veidermann

## Viited

## Välislingid
* Foto: Kullamaa Muusika Selts
* Kullamaalased püstitasid muusikaseltsile ausamba. Lääne Elu, 16. oktoober 2014
Otto Konrad

**Otto Konrad** (sündinud 1. novembril 1964 Grazis) on Austria endine jalgpallur (väravavaht) ja praegune treener.

Pärast mängijakarjääri lõppu on ta töötanud väravavahtide treenerina Austria koondise ja Austria noortekoondiste juures.

Konrad mängis klubikarjääri esimese poole Sturm Grazis. Aastatel 1992–1996 mängis ta Austria Salzburgis ning tuli klubiga hooaegadel 1994, 1995 ja 1997 Austria meistriks.

Austria rahvuskoondises mängis ta aastatel 1989–1995 kokku 12 kohtumises. Ta kuulus Austria koondisse 1990. aasta maailmameistrivõistlustel.
Robert J. Bentley

**Robert Julian Bentley** (sündinud 3. veebruaril 1943) on Ameerika Ühendriikide poliitik ja arst. Bentley oli Alabama 53. kuberner aastatel 2011–2017. Bentley on ka Vabariiklaste partei liige.
Gavrus

**Gavrus** (*gav'rüü*) on vald Prantsusmaa loodeosas Normandia piirkonnas Calvadosi departemangus.

## Viited
Le Plantay

**Le Plantay** (hääldus *lö plan'tee*) on vald Prantsusmaal Auvergne-Rhône-Alpes'i piirkonnas Aini departemangus.

## Viited
Ainsworth (Wisconsin)

**Ainsworth **on linn Ameerika Ühendriikides Wisconsini osariigis Langlade maakonnas. Ainsworthis elas 2002. aastal 571 inimest.

## Viited
Beauvoir-sur-Mer

**Beauvoir-sur-Mer** on vald Prantsusmaal. See asub Lääne-Prantsusmaal Pays de la Loire'i piirkonnas Vendée departemangus.

## Viited
Mmusi Maimane

**Mmusi Aloysias Maimane** (sündinud 6. juunil 1980 Krugersdorpis) on Lõuna-Aafrika Vabariigi poliitik.

Mmusi Maimane isa Simon oli tsvana rahvusest ja ema Ethel koosa rahvusest. Ta kasvas üles Sowetos. Lõuna-Aafrika Ülikooli lõpetas ta bakalaureusekraadiga psühholoogia erialal. Ta on saanud Witwatersrandi Ülikoolist magistrikraadi avaliku ja arenguhalduse alal ning Bangori Ülikoolist magistrikraadi teoloogia alal. 2009. aastast kuni 24. oktoobrini 2019 kuulus ta Demokraatlikku Allianssi.

29. maist 2014 kuni 24. oktoobrini 2019 oli ta Lõuna-Aafrika Vabariigi parlamendi opositsioonijuht.

10. maist 2015 kuni 23. oktoobrini 2019 oli Mmusi Maimane Demokraatliku Alliansi juhataja.

## Viited
Numa Pompilius

**Numa Pompilius** (umbes 753 eKr – umbes 673 eKr) oli legendaarne Rooma kuningas. Ta valitses väidetavalt Rooma riiki aastatel 715 eKr kuni 673 eKr.
Tullus Hostilius

**Tullus Hostilius** oli legendaarne Rooma kuningas. Ta valitses Rooma riiki aastatel 673 eKr kuni 642 eKr.

Tullus Hostilius oli sõjakas kuningas. Tema juhtimisel alistati Alba Longa.
Ancus Marcius

**Ancus Marcius** (umbes 677 eKr – 617 eKr) oli legendaarne Rooma kuningas. Ta valitses Rooma riiki aastatel 642 eKr kuni 617 eKr.

Ta juhtis edukat sõda latiinide vastu, mille käigus vallutati Politoriumi linn ja asustati linnaelanikud ümber Rooma. Samuti õnnestus vallutada Medullia.

Marcius lasi rajada silla (Pons Sublicius) üle Tiberi jõe, et ühendada linnaga Janiculumi nimeline küngas.

Tema valitsusajal rajati Rooma esimene vangla – Mamertine vangla.

Ta lasi Tiberi suudmesse rajada Ostia sadama, mis oli esimene Rooma koloonia. Enne seda oli ta vallutanud Ficana linna, millel oli samuti Tiberi ääres sadam.
Lucius Tarquinius Priscus

**Lucius Tarquinius Priscus** oli legendaarne viies Rooma kuningas. Ta olevat valitsenud Rooma riiki aastatel 616 eKr kuni 579 eKr.

Liviuse järgi oli ta etruski päritolu ning tema etruski nimi oli Lucumo. Kuna lucumo on etruski keeles valitsejate tiitel (tähendus 'kuningas') siis ilmselt aeti tema pärisnimi ja tiitel ametlikus pärimuses segi.
Justitia

**Justitia** (ka **Justiitsia**, **leedi Justiitsia**) on õiguse ja õigusemõistmise jumalanna Vanarooma mütoloogias.

Teda kujutatakse kinniseotud või kinniste silmadega (väga harva, kui ta silmad ei ole seotud ega kinni, vaid on avatud), ühes käes kaalud ja teises käes mõõk. Kinniseotud silmad sümboliseerivad asjaolu, et õigusemõistmises puuduvad mistahes kõrvalised motiivid ja arvamused, tähtis on ainult seadus. Kaalud sümboliseerivad asjaolu, et fakte hinnatakse igakülgselt. Mõõk sümboliseerib karistust, mis vältimatult järgneb, kui selgub, et inimene on rikkunud seadust.

Vanakreeka mütoloogias vastavad Justitiale Themis ja Dike.
ZF Mgcawu ringkond

**ZF Mgcawu ringkond** (kuni 1. juulini 2013 **Siyanda ringkond**) on Lõuna-Aafrika Vabariigis Põhja-Kapimaa provintsis asuv 2. järgu haldusüksus. Piirneb loodes Namiibiaga ja põhjas Botswanaga.

Ringkond on saanud nime Upingtoni esimese mustanahalise linnapea Zwelentlanga Fatman Mgcawu järgi.

Lõuna-Aafrika Vabariigi 2011. aasta rahvaloenduse andmetel oli ZF Mgcawu ringkonna elanikest värvilisi 60,36%, mustanahalisi aafriklasi 29,36%, valgeid 8,18%, India või Aasia päritolu inimesi 0,72% ja teisi 1,38%. Afrikaani keelt pidas emakeeleks 76,40% inimesi, tsvana keelt 15,83%, koosa keelt 2,73%, inglise keelt 1,77% ja sotho keelt 1,01%.

## Viited
Hea Eeskuju

**Hea Eeskuju** on auhind, millega tunnustatakse neid alg-, põhi-, kesk-, või kutsehariduskoolis õppivaid noori, kes on oma vabast tahtest viinud kodukandis ellu midagi sellist, mis võiks väärida kogu Eesti tähelepanu. Auhinna laureaat leitakse konkursi teel.

Hea Eeskuju tunnustuskonkursi eesmärgiks on vääriliselt tänada, tunnustada ja tõsta esile neid, kelle tublid saavutused on seni tähelepanuta jäänud. Innustada ja inspireerida noori üle Eesti tegemaks midagi head meie kogukonna heaks. Näidata, et noori märgatakse, neist hoolitakse ning neid tunnustatakse. Kõneldes noorte silmapaistvatest tegudest, näitame, et nad ei ole vaid tulevikutegijad, vaid tublide tegude elluviijad juba täna, kes väärivad rohkem toetamist ja märkamist.

Hea Eeskuju auhind antakse üle üritusel "Lahe koolipäev" ning esimest korda tehti seda 2008. aastal. Hea Eeskuju konkursi patroonideks on varem olnud endised riigikogu esimehed Ene Ergma ja Eiki Nestor. Alates 2019. aastast on konkursi patrooniks riigikogu liige Kristina Šmigun-Vähi. 

## Hea Eeskuju auhinna laureaadid
* 2008 – Ründo Mülts
* 2009 – Reili Rand
* 2010 – Oliivia Narits
* 2011 – Erkki Vellama
* 2012 – Jakob Rosin
* 2013 – Makar Timofejev
* 2014 – Liivika Koobakene
* 2015 – Merili Ginter ja Triin Karis
* 2016 – Erik Mikkus
* 2017 – Kristo Jesse
*2018 – Kaari Uibomägi
*2019 – Katrin Kaarama
*2020 – Vladislav Virtonen
*2021 – Martin Vesberg
*2022 – Martin Lillevere
*2023 – Johanna Martinson
*2024 – Fred Hussar
*2025 –

## Välislingid
* https://heaeeskuju.ee - Hea Eeskuju koduleht
* https://lahekoolipaev.ee - Laheda Koolipäeva koduleht
Clovis Hesteau de Nuysement

**Clovis Hesteau de Nuysement** (1550 kuni 1560 Blois – 1623 või 1624) oli prantsuse luuletaja.

Ta kirjutas alkeemilise sümboolikaga poeeme.
Adila paemurd

**Adila paemurd** on paemurd Rapla maakonnas Kohila vallas Adila külas. 

Murd on tunnistatud pärandkultuuri objektiks.

Paljand on osaliselt võsastunud. Kõrgeima astangu kõrgus on 70 cm, ent lubjakivi paljandub vähemal määral ka muudes paemurru servades. 

Murd on Adila kihistu stratotüüp. Aastal 1981 puuriti sellest 20 meetri kaugusele puurauk, mille südamikku uurides avastati, et sealsed ülemised paekihid on küll Adila kihistule omaselt õhukesed, ent kuuluvad siiski Moe kihistusse. Kuna Moe kihistu lasub Adila kihistul, siis ei sobi  murd tõenäoliselt Adila kihistu stratotüübiks ja vaja on leida neostratotüüp.

## Viited

## Välislingid
*
Pixley ka Seme ringkond

**Pixley ka Seme ringkond** on Lõuna-Aafrika Vabariigi Põhja-Kapimaa provintsis asuv 2. järgu haldusüksus.

Ringkond on saanud nime Pixley ka Isaka Seme (u 1881–1951) järgi, kes oli üks esimesi mustanahalisi juriste Lõuna-Aafrikas ja üks Aafrika Rahvuskongressi asutajaid.

Lõuna-Aafrika Vabariigi 2011. aasta rahvaloenduse andmetel oli Pixley ka Seme ringkonna elanike seas värvilisi 59,17%, mustanahalisi aafriklasi 31,45%, valgeid 8,08%, India või Aasia päritolu inimesi 0,56% ja teisi 0,74%. Afrikaani keelt pidas emakeeleks 76,79% inimesi, koosa keelt 17,48%, inglise keelt 1,63% ja tsvana keelt 1,60%.

## Viited
John Taolo Gaetsewe ringkond

**John Taolo Gaetsewe ringkond** on Lõuna-Aafrika Vabariigi Põhja-Kapimaa provintsis asuv 2. järgu haldusüksus. Piirneb loodes Botswanaga.

Ringkond on saanud nime Aafrika Rahvuskongressi liikme ja ametiühingutegelase John Taolo Gaetsewe järgi.

Lõuna-Aafrika Vabariigi 2011. aasta rahvaloenduse andmetel oli John Taolo Gaetsewe ringkonna elanikest mustanahalisi aafriklasi 84,84%,värvilisi 9,26%, valgeid 4,96%, India või Aasia päritolu inimesi 0,38% ja teisi 0,56%. Tsvana keelt pidas emakeeleks 75,64%, afrikaani keelt 16,53%, inglise keelt 2,63%, suulu keelt 0,99% ja ndebele keelt 0,99%.

## Viited
Frances Baardi ringkond

**Frances Baardi ringkond** (Kuni 2001. aasta juunini **Diamantveldi ringkond**) on Lõuna-Aafrika Vabariigis Põhja-Kapimaa provintsis asuv 2. järgu haldusüksus.

Ringkond on saanud nime ametiühingutegelase ja Aafrika Rahvuskongressi Naiste Liiga rajaja Frances Goitsemang Baardi (1909–1997) järgi.

Lõuna-Aafrika Vabariigi 2011. aasta rahvaloenduse andmetel oli Frances Baardi ringkonna elanikest mustanahalisi aafriklasi 65,49%, värvilisi 23,96%, valgeid 6,69%, India või Aasia päritolu inimesi 0,94% ja teisi 2,92%. Tsvana keelt pidas emakeeleks 43,34% inimesi, afrikaani keelt 38,57%, inglise keelt 6,22%, koosa keelt 4,89%, sotho keelt 2,25% ja suulu keelt 1,20%.

## Viited
REN TV Baltic

**REN TV Baltic** (vene keeles РЕН ТВ Балтия) on venekeelne telekanal Eestis, Lätis ja Leedus. Kanal edastab uudiseid, dokumentaalfilme, meelelahutussaateid, jutusaateid, sarju ja filme. Kanali omanik on Baltic Media Alliance, mille tütarkanalid on ka Pervõi Baltiiski Kanal ja NTV Mir.

## Vaata ka
*Ren TV

## Välislingid
*http://et.1bma.lv/et/tegevus/televisioon/ren-tv-baltic/
Automated Transfer Vehicle

**Automated Transfer Vehicle** (algselt **Ariane Transfer Vehicle** või **ATV**) oli Euroopa Kosmoseagentuuri (ESA) mehitamata kosmoselaev. ATV viis alati orbiidile kanderakett Ariane 5 ja kuigi selle ülesanded olid samad, mis Venemaa Progressidel, oli ATV kandevõime suurem.

ATV-d teenindasid ISS-i varustusmissioone ja neid ehitati viis: *Jules Verne*, *Johannes Kepler*, *Edoardo Amaldi*, *Albert Einstein* ja *Georges Lemaître*. Esimene ATV startis märtsis 2008. ATV-d viisid ISS-i kütust, vett, hapnikku, toitu ja teadusseadmeid ning viisid jaama kõrgemale orbiidile. Laevad olid alati mehitamata ning need olid suures osas automaatsed. 2. aprillil 2012 teatas ESA, et ATV-de programm lõpetatakse 2014. aastal, pärast viienda ATV starti.

2012. aastal otsustasid ESA liikmesriigid, et ATV arendatakse edasi NASA Orioni kosmoselaeva teenindusmooduliks.

## Viited
Ngaka Modiri Molema ringkond

**Ngaka Modiri Molema ringkond** (kuni 2006. aastani **Keskringkond**) on Lõuna-Aafrika Vabariigi Loodeprovintsis asuv 2. järgu haldusüksus. Piirneb põhjas Botswanaga.

Lõuna-Aafrika Vabariigi 2011. aasta rahvaloenduse andmetel oli Ngaka Modiri Molema ringkonna elanikest mustanahalisi aafriklasi 93,89%, valgeid 3,67%, värvilisi 1,64%, India või Aasia päritolu inimesi 0,59% ja teisi 0,20%. Tsvana keelt pidas emakeeleks 81,78%, afrikaani keelt 5,02%, inglise keelt 3,24%, koosa keelt 2,68%, sotho keelt 2,49% ja suulu keelt 1,53%.

## Viited
Bojanala Platinumi ringkond

**Bojanala Platinumi ringkond** on Lõuna-Aafrika Vabariigis Loodeprovintsis asuv 2. järgu haldusüksus. 

Lõuna-Aafrika Vabariigi 2011. aasta rahvaloenduse andmetel oli Bojanala Platinumi ringkonna elanikest mustanahalisi aafriklasi 91,40%, valgeid 6,98%, värvilisi 0,73%, India või Aasia päritolu inimesi 0,57% ja teisi 0,33%. Tsvana keelt pidas emakeeleks 55,34%, tsonga keelt 8,06%, afrikaani keelt 7,21%, koosa keelt 5,59%, pedi keelt 5,11%, sotho keelt 4,56%, inglise keelt 3,87%, suulu keelt 3,70% ja ndebele keelt 1,79%.

## Viited
Vhembe ringkond

**Vhembe ringkond** on Lõuna-Aafrika Vabariigis Limpopo provintsis asuv  2. järgu haldusüksus. Piirneb loodes Botswana, põhjas Zimbabwe ja idas Mosambiigiga.

Lõuna-Aafrika Vabariigi 2011. aasta rahvaloenduse andmetel oli Vhembe ringkonna elanikest mustanahalisi aafriklasi 98,22%, valgeid 1,13%, India või Aasia päritolu inimesi 0,41%, värvilisi 0,14% ja teisi 0,10%. Venda keelt pidas emakeeleks 67,16% inimesi, tsonga keelt 24,82%, pedi keelt 1,60%, afrikaani keelt 1,31%, inglise keelt 1,06% ja sotho keelt 1,03%.

Vhembe ringkonnas on neli valda – Thulamela, Makhado, Collins Chabane ja Musina vald. Nende keskused on vastavalt Thohoyandou, Louis Trichardt, Malamulele ja Musina.

Kohalike omavalitsuste piire muudeti 2016. aasta kohalike valimiste järel. Enne seda oli valdade rahvaarv 2011. aasta rahvaloenduse andmetel:

## Viited
Mopani ringkond

**Mopani ringkond** on Lõuna-Aafrika vabariigi Limpopo provintsis asuv 2. järgu haldusüksus. Piirneb idas Mosambiigiga.

Lõuna-Aafrika Vabariigi 2011. aasta rahvaloenduse andmetel oli Mopani ringkonna elanikest mustanahalisi aafriklasi 97,00%, valgeid 2,46%, India või Aasia päritolu inimesi 0,25%, värvilisi 0,16% ja teisi 0,12%. Pedi keelt pidas emakeeleks 45,90% inimesi, tsonga keelt 44,31%, sotho keelt 2,87%, afrikaani keelt 2,06% ja inglise keelt 1,32%.

## Viited
Kas androidid unistavad elektrilammastest?

**"Kas androidid unistavad elektrilammastest?"** ("Do Androids Dream of Electric Sheep?") on Ameerika Ühendriikide ulmekirjaniku Philip K. Dicki 1968. aastal ilmunud ulmeromaan. Raamatu tõlkis eesti keelde 2001. aastal Lennart Lepajõe.

Romaani tegevus toimub postapokalüptilises San Franciscos. Raamatu peategelaseks on pearahakütt Rick Decard.

Romaani ainetel on valminud film Blade Runner ning selle järg Blade Runner 2049.

## Viited
Miroslav Poche

**Miroslav Poche** (sündinud 3. juunil 1978 Chlumec nad Cidlinous) on Tšehhi poliitik, ta kuulus aastatel 1998–2025 Tšehhi Sotsiaaldemokraatliku Partei ridadesse. Ta on aastatel 2014–2019 Euroopa Parlamendi liige.

Ta sündis aastal 1978 Chlumec nad Cidlinous (praeguse haldusjaotuse järgi Hradec Králové maakonnas). Ta on lõpetanud Kõrgema Agrotehnikakooli Prahas (Vysoká škola zemědělská v Praze) insenerina ja saanud Karli ülikoolist sotsiaalteaduste magistri kraadi.

Ta kuulub aastast 1997 Tšehhi Sotsiaaldemokraatliku Partei ridadesse.

Aastal 2014 valiti ta Euroopa Parlamenti.
Katerõna Amossova

**Katerõna Mõkolajivna Amossova** (ukraina keeles Катерина Миколаївна Амосова; sündinud 8. veebruaril 1956 Kiievis) on Ukraina arstiteadlane ja kardioloog, professor, Ukraina Rahvusliku Meditsiiniteaduste Akadeemia liige. 

Ta oli aastatel 2004–2005 Ukraina tervishoiuministeeriumi peakardioloog ja 2014–2018 Kiievis asuva Bogomoletsi-nimelise Rahvusliku Meditsiiniakadeemia rektor. 

Ta lõpetas 1978. aastal Bogomoletsi-nimelise Kiievi Meditsiiniinstituudi. 1983. aastal kaitses ta kandidaadikraadi väitekirjaga müokardi infarkti teemal ja 1988. aastal meditsiiniteaduste doktori kraadi väitekirjaga dilateeruva kardiomüopaatia teemal. Aastatel 1990–2014 töötas ta Bogomoletsi-nimelise Rahvusliku Meditsiiniakadeemia kateedrijuhatajana.

## Tunnustus

*2000 – valiti Ukraina Rahvusliku Meditsiiniteaduste Akadeemia korrespondentliikmeks
*2000 – Ukraina riiklik preemia teaduse- ja tehnika valdkonnas
*2002 – Ukraina teeneline teaduse- ja tehnikategelane

## Isiklikku
Tema isa akadeemik Mõkola Amossov oli kirurg. Katerõna Amossova abikaasa Vladimir Mišalov (sündinud 1955) on meditsiiniprofessor, Ukraina teeneline arst.

## Viited

## Välislingid

*Екатерина Aмосова: "разговоры с отцом на «сердечные» темы определили мой выбор". fakty.ua, 11. märts 2006
Aitoolia liit

**Aitoolia liit** oli üks Vana-Kreeka poliste ühendus, mille keskus oli Aitoolia.

Liit loodi umbes 320 eKr, algselt oli Aitoolia liit Lääne-Kreeka peamiselt agraarsete piirkondade amorfne ühendus. Algul oli see hõimuliit, 3. sajandiks eKr oli see föderatsioonitaoline moodustis. 3. sajandi lõpuks eKr oli see oluline Makedooniale vastuseisev jõud. Sõjas Makedooniaga oli Aitoolia liit Rooma riigi liitlane. Aitoolia liit enamasti teravalt Makedoonia-vastane, kuid samal ajal vaenus ka Ahhaia liiduga.

Aitoolia liit kasvas ja tugevnes võitluses diadohhidega. Umbes 290 eKr omandas Aitoolia liit domineeriva mõju Delfis, aastal 279 eKr paistsid nad silma galaatide sissetungi tagasilöömisel. Liit tõusis Kesk-Kreekas eriti esile galaatide sissetungi ajal, mil kaitses sissetungijate eest Delfi pühamut.

Kõige vägevam oli Aitoolia liit 3. sajandi teisel poolel eKr. Peale Aitoolia hõlmas see Kesk-Kreeka piirkondi (Phokis, Lokris, mõnda aega Boiootia, Põhja-Kreekas osa Tessaaliast, Lõuna-Kreekas mõned Peloponnesose linnad (Tegea, Mantineia, Orchomenos). Polistel oli suur autonoomia, kuid eriti välispoliitilised küsimused otsustas liidu valitsus. 

Aitoolia liidu kõrgeim võimuorgan oli üldrahvakoosolek (*synodos*), mis kogunes kord aastas Thermoses. Erakorralisi koosolekuid peeti ka mujal, sealhulgas väljaspool Aitooliat. Koosolek oli kõrgeim seadusandlik organ, see kuulutada sõda ja sõlmis rahu ning valis ametikandjad. Töötasid veel linnade esindajatest koosnev liidunõukogu (*synedrion*) ja apokleetide komisjon, mis arvatavasti koosnes liidunõukogu liikmetest ja tegeles jooksvate küsimustega.  Haldusvõim oli strateegi käes. Strateegi abid olid ratsaväe ülem hiparh, sekretär grammateus ja 7 laekurit.      

Et roomlased sekkusid liiga palju Kreeka asjadesse, sai Aitoolia liidust Seleukiidide riigi valitseja Antiochos III liitlane sõjas Rooma riigiga 192–188 eKr. Liitlased said lüüa ja aastal 189 eKr alistus Aitoolia liit Rooma riigile ning kaotas mõju.

## Kirjandus
*M. Sordi M. Le origini del koinon etolico. – *Acme, Annali della Facoltà di filosofia e lettere dell'università Statale di Milano*, 1953, kd 6, nr 3.
Sekhukhune ringkond

**Sekhukhune ringkond** on Lõuna-Aafrika Vabariigis Limpopo provintsis asuv 2. järgu haldusüksus.

Lõuna-Aafrika Vabariigi 2011. aasta rahvaloenduse andmetel oli Sekhukhune ringkonna elanikest mustanahalisi aafriklasi 98,58%, valgeid 1,02%, India või Aasia päritolu inimesi 0,16%, värvilisi 0,11% ja teisi 0,12%. Pedi keelt pidas emakeeleks 82,25% inimesi, ndebele keelt 4,38%, suulu keelt 3,30%, tsonga keelt 1,97%, tsvana keelt 1,89%, svaasi keelt 1,62%, afrikaani keelt 1,22% ja inglise keelt 0,96%.

## Viited
Ühendkunstiteos

**Ühendkunstiteos **(saksa keeles *Gesamtkunstwerk*) on kunstiteos, mis koondab paljusid kunstiliike. 

Termini võttis kasutusele saksa kirjanik ja filosoof K. F. E. Trahndorff 1827. aastal kirjutatud essees "Esteetika ehk maailmavaate ja kunsti õpetus". Saksa helilooja Richard Wagner kasutas ühendkunstiteose terminit kahes 1849. aasta essees, misjärel on seda seostatud peamiselt tema esteetiliste tõekspidamistega.

## Viited
Hardo Adamson

**Hardo Adamson** (sündinud 28. jaanuar 1997 Tõrvas) on vabakutseline näitleja, muusik.

Hardo Adamson on lõpetanud 2016. aastal Tõrva Gümnaasiumi ja õppinud aastatel 2016–2017 Tartu Ülikooli Viljandi kultuuriakadeemias huvijuhi erialal. Aastatel 2018–2022 õppis ta Eesti Muusika- ja Teatriakadeemia lavakunstikoolis näitleja erialal (30. lend).

Adamson kehastas 2017. aasta noorte tantsupeol peaosalist Koitu.

2024. aasta sügisest alustas tööd Valga Kultuurikeskuse juhatajana.

## Rollid näitlejana teatris
Rollide nimekiri, milles Adamson on kaasa teinud:

* 2019 Margus, Peremees – A. Kitzberg "Libahunt" (Lavakunstikool)
* 2019 Kulõgin, Tusenbach – A. Tšehhov "Kolm õde" (Lavakunstikool)
* 2020 eri rollid – J. Prints, J. Kross "Tiit Pagu" (Lavakunstikool)
* 2020 Gustav Laurits, Dr. Vaik – E. Vilde "Tabamata ime" (Theatrum/Lavakunstikool)
* 2021 Unihiir – K. K. Kivi, L. Carroll "Alice" kassettlavastusest "Kõige all ja kohal on…" (Eesti Noorsooteater / Lavakunstikool)
* 2021 eri rollid – T. Mölder, H. Reitsnik "Jooks" (EMTA/Lavakunstikool)
* 2021 Nick Bottom – W. Shakespeare "Suveöö unenägu" (Ugala/Lavakunstikool)
* 2022 eri rollid – M. Rajas, I. Koff, J. Liiv "Sihtisid pole sel sillal" (Eesti Noorsooteater / Lavakunstikool
* 2022 eri rollid – R. Roose "500 aastat lauluga. Madrigalist stepini" (Arvo Pärdi keskus / Lavakunstikool)
* 2022 Bill Starbuck – N. Richard Nash "Vihmameister" (1Teater)
* 2022 Käsundusohvitser – J. Jõerüüt "Lennart. Pöördtooliaastad." (Delfi meedia, Viimsi Artium)
* 2022 Mikrovõrgutaja – E. R. Salumäe "Armastuse orjad" (Theatrum)

## Tunnustus
* 2020 Voldemar Panso nimeline auhind

## Viited
Jaan Veidermann

**Jaan Veidermann** (17. oktoober 1853 Salutaguse küla, Kullamaa kihelkond – 27. aprill/29. aprill 1932 Laiküla, Martna kihelkond) oli eesti õpetaja, haridustegelane ja maanõukogu liige. Tema algatusel kutsuti ellu Kullamaa Muusika Selts, Kullamaa Põllumeeste Selts, Kullamaa Haridusselts, Martna Põllumeeste Selts, Kasari Põllumeeste Selts jt.

## Haridus
Lõpetas Kuuda õpetajate seminari 1876. aastal.

## Töökäik
Aastatel 1876–1909 töötas Üdruma külakooli õpetajana ja Vaikna kogukonnakirjutajana (tänapäevases mõistes vallasekretär). Üdruma kool oli kuulus terves Kullamaa kihkelkonnas ja lapsi toodi sellesse kooli õppima ka kihkelkonna kaugematest nurkadest.

Ta võttis oma koolis kooliülemuse loata kasutusele Jakobsoni lugemiku ja mõistis seda tekkinud konflikti puhul nii veenvalt kaitsta, et see jäigi Üdruma koolis õpperaamatuks.

Vene rahvakoolide inspektor tagandas Veidermanni õpetajaametist ilma kooli kontrollimata, tuues ettekäändeks tema vene keele puuduliku oskuse. Vald avaldas selle otsuse vastu protseti ning pöördus kaebusega kuraatori poole, mille tulemusel jäeti Veidermann õpetajaametisse tingimusel, et peab endale võtma vene keelt hästi mõistva abilise. Vene inspektorite survel lahkus ta siiski mõne aja pärast siiski õpetajaametist ja hakkas Laikülas põllumeheks.

## Ühiskondlik tegevus
Tema algatusel kutsuti ellu Kullamaa Muusika Selts (1884. aastal), Kullamaa Põllumeeste Selts (1899. aastal), Kullamaa Haridusselts (selles tegutses Veidermann agaramalt alates 1907. aastast), Martna Põllumeeste Selts ja Kasari Põllumeeste Selts. Kasari Põllumeeste Seltsi esimehena tegutses ta peaaegu surmani.

Veidermanni algatusel alustasid tööd ka Rõude Haridusselts, Rõude raamatukogu, Kirbla Põllumeeste Selts ja selle raamatukogu ning sama seltsi puhkpilliorkester, mille ta varustas muusikariistadega. Ta juhtis selle orkestri tööd ning mängis ise pasunal kaasa.

Ärkamisajal kuulus Carl Robert Jakobson leeri, oli "Sakala" lugeja ja levitaja.

"Oleviku" ja "Postimehe" vahelises võitluses oli Veidermann äge "Postimehe" pooldaja ja kirjutas selles lehes sõnumeid Läänemaalt "Lääne-Jaagu" nime all.

Tegutses ka Aleksandrikooli Kullamaa komitee juhatuses. Eesti iseseisvuse ajal oli mitmel korral maanõukogu liige.

Nõustas Koluvere krahvi rentnikke kuidas kaitsta ennast mõisniku omavoli eest ja sattus seepärast krahviga konflikti (kord maanteel Veidermannist mööda sõites löönud krahv talle piitsaga näkku).

## Isiklikku
Kaotas varakult oma isa. Tema ema oli endine kirikumõisa toatüdruk. Tema poeg Aleksander August Veidermann (Veiderma) oli loodusloo, maateaduse ja keemia õpetaja ning õpikute koostaja. Poeg Johannes Veidermann oli Vabadusristi kavaler.

Omas suurt isiklikku raamatukogu.

Tegeles mesindusega.

## Viited

## Välislingid
* Foto: Jaan Veidermann oma perega, 1900. aastal
* Foto: Jaan Veidermann vanemas eas
* Ants Laikmaa maalitud portree Jaan Veidermannist
* Foto: Jaan Veidermanni hauatähis Kullamaa kalmistul
Ehlanzeni ringkond

**Ehlanzeni ringkond** on Lõuna-Aafrika Vabariigis Mpumalanga provintsis asuv 2. järgu haldusüksus. Piirneb idas Mosambiigiga ja lõunas Svaasimaaga.

Lõuna-Aafrika Vabariigi 2011. aasta rahvaloenduse andmetel oli Ehlanzeni ringkonna elanikest mustanahalisi aafriklasi 94,04%, valgeid 4,72%, värvilisi 0,65%, India või Aasia päritolu inimesi 0,44% ja teisi 0,15%. Svaasi keelt pidas emakeeleks 54,54% inimesi, tsonga keelt 21,83%, pedi keelt 10,28%, afrikaani keelt 3,97%, sotho keelt 2,74%, inglise keelt 2,56% ja suulu keelt 2,23%.

## Viited
Leopold Kenn

**Leopold Julius Kenn** (26. november 1891 Tartu – 9. juuli 1941 Tartu) oli eesti ajakirjanik ja tõlkija.

## Tõlkeid
*Fjodor Dostojevski "Alandatud ja solvatud" (*Униженные и оскорблённые*; Loodus, 1939; Eesti Raamat, 2008)
*Mahatma Gandhi "Minu elu" (Loodus, 1939, "Marseljeesist internatsionaalini" nr 3)
*R. H. Bruce Lockhart "Sõja- ja revolutsiooniaegsel Venemaal" (*Memoirs of a British Agent*; koos Erich Remmelgaga, Loodus, 1939, "Marseljeesist internatsionaalini" nr 7)
*Benito Mussolini "Minu elulugu" (Loodus, 1939, "Marseljeesist internatsionaalini" nr 11)
*Colin Ross "Maailm vaekausil" (*Die Welt auf der Waage*; Loodus, 1940)
*Maksim Gorki "Tarbetu inimese elu" (*Жизнь ненужного человека*; Ilukirjandus ja Kunst, 1940)
Nkangala ringkond

**Nkangala ringkond** on Lõuna-Aafrika Vabariigis Mpumalanga provintsis asuv 2. järgu haldusüksus.

Lõuna-Aafrika Vabariigi 2011. aasta rahvaloenduse andmetel oli Nkangala ringkonna elanikest mustanahalisi aafriklasi 87,93%, valgeid 9,91%, värvilisi 1,14%, India või Aasia päritolu inimesi 0,73% ja teisi 0,29%. Ndebele keelt pidas emakeeleks 28,40% inimesi, suulu keelt 23,15%, pedi keelt 14,69%, afrikaani keelt 9,95%, svaasi keelt 4,70%, tsvana keelt 4,58%, sotho keelt 3,82%, inglise keelt 3,62%, tsonga keelt 3,19% ja koosa keelt 1,91%.

## Viited
Westworld (täpsustus)

**Westworld** võib viidata järgnevatele asjadele:

## Filmid ja seriaalid
* WestWorld (film 1973) 1973. aasta film Westworld     
* Läänemaailm (telesari), 2016. aastal alanud telesari, originaalpealkirjaga "Westworld"
* "Beyond Westworld"
* Westworld (film 2006), 2006. aasta film

## Viited
Hans Pipar

**Hans Pipar** (6/19. jaanuaril 1906 Velise vald – 23. aprill 1941) oli Eesti Poliitilise Politsei ametnik.

1920 kuni 1925 õppis Tallinna Ühisgümnaasiumis. Lõpetas 1927 Sõjakooli aspirantide jalaväe kursuse.

Töötas 1. märtsist 1922 kuni 30. septembrini 1926 Eesti Tarvitajate Keskliidus praktikandina ja ametnikuna. 4. oktoobril 1926 võeti sõjaväeteenistusse ja määrati ratsaväkke. Arvati reservi 23. jaanuaril 1928 lipniku auastmes. Kõrgendatud nooremleitnandiks 24. veebruaril 1938 vanusega samast päevast.

15. märtsil 1928 määrati Tallinna-Harju prefektuuri ratsareservi kordnikuks.

6. juulil 1928 määrati Poliitilise Politsei agendiks Tallinna komissari juurde. Politsei teenistuses paistis silma tõsise töömehena, olles täpne ja erapooletu. Võttis osa kommunistide vangistamisest, kus 13. märtsil 1930 Tallinnas Endla tn 28-10 tekkis tulevahetus kommunist Johannes Jürna'ga, kes tulevahetuses surma sai ja Pipar pääses napilt eluga. 4. juunil 1931 tabas koos abilisega Tallinnas Viru tänaval kommunistide peakulleri M. Parker'i. 8. juunil 1931 tabas kaaslastega Tallinnas Sõbra tänaval kommunistide peaorganisaatori O. Tuul'e. 9. juunil 1931 Tuule tänaval asuva kommunistide salatrükikoja vallutamisel oli kiire ja takistas Idel Jakobsonil vahistajate suhtes relva kasutamast. 23. augustil 1932 tabas kaaslastega kommunistid Feodor Okk'i ja Magda Perillus'e.

2. juulil 1940 vahistasid EV politseivõimud Pipari ja ta hukati pärast NKVD Balti vägede tribunali 11. märtsi 1941 surmaotsust 23. aprillil 1941 kas Pirita-Kosel või Tallinnas.

## Tunnustus
* Valgetähe V klassi teenetemärk 1937
* Kotkaristi V klassi teenetemärk 1935
* Soome Valge Roosi Rüütliordu II järgu medal, 1932
Aegadest sõltumatu tähis naistele. Seisata iseendas

**"Aegadest sõltumatu tähis naistele. Seisata iseendas"** on skulptuur Pärnu maakonnas Saarde vallas Kamali külas. Skulptuur kujutab karjatüdrukut.

Skulptuuri tegi 2006. aastal kohaliku valla käsitööline Robert Ollo. Skulptuuri tellis Gunnar Grünthal.

Skulptuur on tunnistatud pärandkultuuri objektiks.

## Viited

## Välislingid
*
*https://parnu.postimees.ee/2133783/kamali-kula-ilmestab-aegadest-soltumatu-tahis-naistele
Gert Sibande ringkond

**Gert Sibande ringkond** (kuni 2004. aastani **Ida-Vaali ringkond** ,inglise keeles **Eastvaal District Municipality**, afrikaani keeles **Oosvaal-distriksmunisipaliteit**) on Lõuna-Aafrika Vabariigis Mpumalanga provintsis asuv 2. järgu haldusüksus. Idas piirneb Svaasimaaga.

Ringkond on saanud nime apartheidivastase poliitaktivisti Gerd Sibande (1907–1987) auks.

Lõuna-Aafrika Vabariigi 2011. aasta rahvaloenduse andmetel oli Gert Sibande ringkonna elanikest mustanahalisi aafriklasi 88,57%, valgeid 9,04%, India või Aasia päritolu inimesi 1,05%, värvilisi 1,03% ja teisi 0,30%. Suulu keelt pidas emakeeleks 60,86% inimesi, svaasi keelt 13,03%, afrikaani keelt 9,13%, sotho keelt 4,19%, inglise keelt 3,40%, ndebele keelt 3,06%, koosa keelt 2,07%, tsonga keelt 1,04% ja pedi keelt 1,01%.

## Viited
Apna jõgi

**Apna jõgi** on jõgi Peipsi alamvesikonnas.

Jõgi asub Tartu maakonnas Kastre vallas, läbides Rõka, Järvselja, Ahunapalu ja Agali küla.

Jõgi kuulub tumedaveeliste ja humiinainerikaste jõgede tüüpi.

Apna jõgi voolab läbi Selgjärve.

## Viited

## Välislingid
*
Lejweleputswa ringkond

**Lejweleputswa ringkond** on Lõuna-Aafrika Vabariigis Free State'i provintsis asuv 2. järgu haldusüksus.

Lejweleputswa tähendab sotho keeles "hall kalju".

Lõuna-Aafrika Vabariigi 2011. aasta rahvaloenduse andmetel oli Lejweleputswa ringkonna elanikest mustanahalisi aafriklasi 88,90%, valgeid 8,64%, värvilisi 1,89%, India või Aasia päritolu inimesi 0,36% ja teisi 0,22%. Sotho keelt pidas emakeeleks 62,17% inimesi, koosa keelt 12,20%, afrikaani keelt 11,35%, tsvana keelt 5,92%, inglise keelt 3,08%, suulu keelt 1,46% ja viipekeelt 1,13%.

## Viited
Xhariepi ringkond

**Xhariepi ringkond** on Lõuna-Aafrika Vabariigis Free State'i provintsis asuv  2. järgu haldusüksus. Piirneb idas Lesothoga.

Lõuna-Aafrika Vabariigi 2011. aasta rahvaloenduse andmetel oli Xhariepi ringkonna elanikest mustanahalisi aafriklasi 78,49%, värvilisi 13,15%, valgeid 7,62%, India või Aasia päritolu inimesi 0,38% ja teisi 0,35%. Sotho keelt pidas emakeeleks 45,32% inimesi, afrikaani keelt 31,56%, koosa keelt 15,81%, tsvana keelt 3,51% ja inglise keelt 1,60%.

## Viited
Mees kõrges lossis

**"Mees kõrges lossis"** (algupärandi pealkiri "The Man in the High Castle") on Ameerika Ühendriikide ulmekirjaniku Philip K. Dicki 1962. aastal ilmunud alternatiivajalooromaan. Romaani tegevus toimub maailmas, kus teise maailmasõja võitsid teljeriigid.

Raamatu tõlkis eesti keelde 1993. aastal Karin Suursalu. Eesti keeles on raamat välja antud kirjastuste Aniara ja Tänapäev poolt.

Romaani ainetel on valminud teleseriaal "The Man in the High Castle".

## Viited
Cyril Ramaphosa

**Matamela Cyril Ramaphosa** (sündinud 17. novembril 1952 Sowetos) on Lõuna-Aafrika Vabariigi poliitik, alates 2018. aasta veebruarist riigi president.

Cyril Ramaphosa kasvas üles Sowetos. Gümnaasiumi lõpetamise järel asus ta õppima õigusteadust University of the Northis (tänapäeval Limopopo Ülikool), kus ta osales üliõpilasliikumises. 1974. aastal määrati talle 11 kuud vabaduskaotust. 1976. aasta juunis Soweto rahutuste ajal vahistati ta kuueks kuuks. Vanglast vabanemise järel lõpetas ta 1981. aastal kaugõppe teel Lõuna-Aafrika Ülikooli õigusteaduse erialal. 1981–1982 töötas ta Lõuna-Aafrika Ametiühingute Nõukogu juriidilise nõustajana. 1982. aasta augustis asutas ta Üleriigilise Kaevandustööliste Nõukogu, mille esimeseks sekretäriks ta sama aasta detsembris sai. 1985. aastal valiti ta Lõuna-Aafrika Ametiühingute Liidu peasekretäriks, millisele ametikohale ta jäi kuni 1991. aasta juunini.

5. juulist 1991 kuni 17. detsembrini 1997 oli Cyril Ramaphosa Aafrika Rahvuskongressi peasekretär. 24. mai 1994 valiti ta Konstitutsioonilise Assamblee esimeheks. 1997. aastal hakkas ta tegutsema ettevõtluses. Temast sai New Africa Investments Limitedi direktor.

25. maist 2014 kuni 15. veebruarini 2018 oli Cyril Ramaphosa Lõuna-Aafrika Vabariigi asepresident. 18. detsembril 2017 valiti ta Aafrika Rahvuskongressi presidendiks.

14. veebruaril 2018 oli senine Lõuna-Aafrika president Jacob Zuma sunnitud ametist tagasi astuma ja presidendi ülesandeid asus täitma senine asepresident Cyril Ramaphosa. 15. veebruaril 2018 valis Lõuna-Aafrika Vabariigi parlament Cyril Ramaphosa Lõuna-Aafrika Vabariigi presidendiks.

Talle on ette heidetud, et ta pole julgenud taha raskeid otsuseid ning tegeleda riiki vaevava korruptsiooniga, mis on süvendanud riigis valitsevat kriisi.

## Viited

## Välislingid
*